Pamätný dom Slovenskej národnej rady

Pamätný dom Slovenskej národnej rady z r. 1848 tiež aj Dom Anny Kolényovej  alebo Pamätný dom I.SNR je na Štúrovej ulici 2 v Myjave. V tomto dome zasadala po prvý raz na území Slovenska I. Slovenská národná rada, ktorá sa sem po svojom založení vo Viedni presunula večer 18. septembra a zotrvala tu do 28. septembra 1848.

 Pamätný dom 
Dom pani Kolényovej pochádza z 30. rokov 19. storočia, bol jednopodlažnou stavbou s pivnicou a s piatimi priestormi, vystavaný do tvaru L. Je ľudovou architektúrou. Do ústredného zoznamu pamiatok bol zapísaný 14. septembra 1963 pod číslom ÚZPF 637/1.http://www.pamiatky.sk/po/po/Details?id=4168 V roku 1970 bol vyhlásený za národnú kultúrnu pamiatku. Dom bol opravovaný v rokoch 196668, 1998, 2001.

 Pamätná tabuľa 
Na pamätnej tabuli domu je citát z Histórie povstania slovenskieho 1848 od Mikuláša Dohnányho z roku 1850:

 Múzeum Slovenských národných rád 
Dom je súčasťou Múzea Slovenských národných rád – komplexu, kde k domu Anny  Kolényovej bol pristavený v rokoch 1966 – 1968, podľa architektonických návrhov Ing. Arch. M. Kusého, nový expozičný pavilón zo železa a liateho betónu. Budovy sú prepojené malou spojovacou pergolou. Múzeum bolo slávnostne otvorené v roku 1968 pri príležitosti 120. výročia vzniku prvej SNR. Je súčasťou Slovenského národného múzea. Múzejný komplex je symbiózou novej a starej architektúry.

 Zloženie I. SNR 
Politickí predstavitelia I. SNR:
 Jozef Miloslav Hurban 
 Ľudovít Štúr
 Michal Miloslav Hodža 
Zvolení vojenskí členovia:
 Bedřich Bloudek –  stal sa vojenským veliteľom zboru
 František Zach – náčelníka štábu 
Tajomníci SNR: 
 Bohuš Nosák 
 Daniel Jaroslav Bórik
Českí vojenskí velitelia sa podriadili politickému vedeniu SNR.

 Anna Kolényová 
Vdova po myjavskom evanjelickom farárovi Samuelovi Kolénym (1779 – 1837)http://www.ezahorie.sk/index.php?option=com_content&view=article&id=3999%3Akoleny-samuel&catid=82%3Aosobnosti&Itemid=14&lang=de, bol kaplánom od 16. mája 1811,http://www.ecav.sk/?p=spravodajstvo/SPRecav/jubilejny_rok_daniela_krmana_ml_v_myjave_ a druhým potolerančným farárom na Myjave po Jurovi Jozeffym, ktorý vybudoval myjavský tolerančný kostol. Samuel Kolény bol jeden z prvých myjavských buditeľov. Anna Kolényová neprichýlila I. SNR náhodne. Už predtým sa podieľala na pamätnom brezovskom divadle 26. apríla 1848, deň na to šili kokardy a zástavy a Anna jednu vyvesila na svoj dom. Vo veľkej sviatočnej izbe Jozef Miloslav Hurban koncipoval svoje Nitrianske žiadosti. Tu prebiehali aj rokovania o ďalšom postupe po zadržaní vyslancov so Žiadosťami, Lajka Šuleka a Daniela Bórika. Tiež ako jediná žena medzi mužmi, sa podieľala na plnení úloh z Hurbanovej výzvy Bratia Slováci.
 Referencie 

 Externé odkazy 
DOHNÁNY, Mikuláš: Slovenské povstani 1848/49. Bratislava: Tatran 1988. 240 s. pôvodne: Historia povstaňja slovenskjeho z roku 1848, V Skalici, písmom i tlačivom Fraňa Xaviera Škarnicla a sinou.; 1850
http://www.snm.sk/?muzeum-snr-historia-muzea
http://www.noviny.sk/c/slovensko/na-myjave-spominaju-na-prve-zasadanie-snr-na-slovensku
http://www.ezahorie.sk/index.php?option=com_content&view=article&id=4464%3Amuzeum-snr-dom-pani-kolenyovej-na-myjave&catid=84%3Amuzea-a-pamaetne-izby&Itemid=97&lang=sk

Kategória:Stavby v Myjave
Kategória:Slovenské národné múzeum